ร้านนี้ตั้งอยู่บนชั้น 4 โซน Food Passage
มีทั้งเป็นห้องๆ อยู่ริมห้าง และบาร์สายพานส่วนกลางพื้นที่ครับ
เลือกนั่งได้หลายสไตล์

ทานสาขานี้มาแล้ว 2 รอบ 
รูปที่ลงประกอบรีวิวเลยมาจากคนละครั้งกันนะครับ
ในร้านมีที่นั่งทั้งแบบบาร์และแบบโต๊ะ
จะหยิบจากสายพานที่เลื่อนตลอดเวลา 
โดยสีของจานเป็นตัวบอกราคา หรือสั่งเป็นชุดๆ ที่ทางร้านเซ็ตไว้
หรือเลือกแบบข้าวหน้าต่างๆ หรือโรล มีทั้งนั้นครับ

สายพานวิ่งวงเล็กๆ เพราะพื้นที่จำกัด
แต่ผมว่าดี เนื้อปลาจะได้สดอยู่เสมอ
เพราะวนแป๊บๆ ก็มีคนหยิบไปแล้ว

บรรยากาศสงบๆ ฟังเพลงจากห้างพารากอนบ้าง 
เสียงคนเดินไปเดินมา คนคุยกันบ้าง
ห้างประกาศตามคนไปขยับรถบ้าง ก็เพลินดีครับ

มีหน้าซูชิให้เลือกเยอะมาก
ราคาต่อ 2 คำด้วยในบางรายการ
ถ้าพูดถึงความสดผมให้คะแนน 8/10
รูปร่างซูชิเมื่อปั้นแล้ว ไม่ค่อยเหมือนกันครับ 
สวยงามสู้ร้านใหญ่ๆ ไม่ได้
ไข่กุ้งที่ใช้ในร้านก็เป็นแบบเม็ดเล็กๆ
ซึ่งผมใช้เป็นตัวชี้วัดแบ่งกรดร้านซูชิตัวหนึ่งเลยครับ
แต่เป็นร้านที่ผมยกให้เป็นร้านที่หาซูชิหน้าแพงร้านอื่น
เช่น โอโทโร, กุ้งโบตัน, มันปู, ไข่หอยเม่น, ฟัวกราส์ ฯลฯ 
ทานได้ในราคาเป็นมิตรที่สุดแล้วครับ
คงไม่ขอสาธยายรสชาติเป็นคำๆ นะครับ
คุณภาพโดยรวมสมเหตุสมผลกับราคา
สำหรับร้านที่ตั้งอยู่กลางห้างที่ค่าเช่าแพงหูฉี่อย่างนี้

เรื่องการเสิร์ฟ เมื่อลูกค้าเต็มร้าน
อะไรๆ ที่สั่งจะเริ่มหลุดแล้วครับ พนักงานดูมืนๆ
ไม่ว่าจะเป็น ซูชิ/ของหวานที่สั่ง, การเติมชา 
จนถึงการเรียกเก็บเงิน ก็ตามนิดนึงละกันครับ

สรุปแว่...

ถ้ารักษาคุณภาพที่เหมาะสมกับราคาอย่างนี้ได้ตลอดไป
จะมีผมเป็นลูกค้าประจำแน่ๆ ครับ
ในยามที่อยากทานซูชิดีๆ แต่ไม่ถึงกับต้องเลิศเลออะไร

ทาน 2 คนกับเพื่อนที่ทานน้อยๆ รีบกลับไปก่อน
เพราะต้องไปรับลูกกลับจากโรงเรียน 1,970.30 บาทครับ

หลายวันถัดมา ทานคนเดียวมื้อเย็นแบบง่ายๆ 
มีของหวานด้วย 1,171.12 บาทครับ

(ทางร้านจะเอาค่าอาหาร + SC ก่อน แล้วเอายอดที่ได้ มาคิด Vat ต่อนะครับ)
